Diari Oficial de la Generalitat Valenciana


Sumari del DOGV 7907, del 31-10-2016 (2016/8470)

RESOLUCIÓ de 24 d'octubre de 2016, de la directora general de Farmàcia i Productes Sanitaris, per la qual s'adjudica una beca en la Direcció General de Farmàcia i Productes Sanitaris per al foment de la formació complementària en diverses matèries.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7907

Data del DOGV
:   31-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8470


Data del document
:   24-10-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 24 d'octubre de 2016, de la directora general de Farmàcia i Productes Sanitaris, per la qual s'adjudica una beca en la Direcció General de Farmàcia i Productes Sanitaris per al foment de la formació complementària en diverses matèries. [2016/8470]  
Per Resolució d'1 de desembre de 2015, de la Conselleria de Sanitat Universal i Salut Pública (DOCV 7681, 18.12.2015) es convoca una beca en la Direcció General de Farmàcia i Productes Sanitaris per al foment de la formació complementària en diverses matèries.  
Una vegada finalitzat el termini de 10 dies hàbils perquè els interessats formulen al·legacions a la Resolució de 7 de juliol de 2016, de la directora general de Farmàcia i Productes Sanitaris, per la qual es publica la llista provisional d'una beca en la Direcció General de Farmàcia i Productes Sanitaris de la Conselleria de Sanitat Universal i Salut Pública per al foment de la formació complementària en diverses matèries, després de la finalització del procés selectiu, de conformitat amb el que preveu el resolc huité i nové de la convocatòria, resolc:  
  
  
Primer  
Concedir una beca per a la formació complementària en diverses matèries, a la persona relacionada en l'annex I, amb efecte des del dia 1 de novembre de 2016 fins al 28 de febrer de 2017, per a la beca del Programa del Gestor d'Inspecció de la Indústria Farmacèutica i Cosmètica: Inspecció de Sistemes de Qualitat de la Indústria Farmacèutica.  
Una vegada transcorregut aquest termini, tal com s'estableix en l'apartat tercer punt dos de la Resolució d'1 de desembre de 2015, de la Conselleria de Sanitat Universal i Salut Pública, per la qual es convoca una beca en la Direcció General de Farmàcia i Productes Sanitaris per al foment de la formació complementària en diverses matèries, el període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i l'exercici de l'activitat que s'efectue així ho requerisca o aconselle.  
  
  
Segon  
La beneficiària de la beca, si escau, haurà de presentar la documentació acreditativa del compliment dels requisits establits en el resolc quart de la convocatòria.  
  
Tercer  
Constituir, de conformitat amb el que estableix el resolc huité, apartat 5.c, una borsa de reserva prioritzada en funció de la puntuació obtinguda per a cobrir la vacant produïda per renúncia o abandó i que figura com a annex II d'aquesta resolució (borsa prioritzada).  
  
Quart  
En contra d'aquesta resolució, que posa fi a la via administrativa, es pot interposar un recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé podrà interposar-se, potestativament, un recurs de reposició davant de la consellera de Sanitat Universal i Salut Pública en el termini d'un mes, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, sense perjuí que puga interposar-se qualsevol altre que es considere procedent.  
  
València, 24 d'octubre de 2016.- La directora general de Farmàcia i Productes Sanitaris: Patricia Lacruz Gimeno.  
  
  
  
ANNEXOS  
Programa del gestor d'inspecció de la indústria farmacèutica i cosmètica: inspecció de sistemes de qualitat de la indústria farmacèutica  
  
ANNEX I  
Beneficiària  
  
Nom Barem Entrevista Total  
Desirée Martínez Pérez 12,37 5,36 17,73  
  
  
  
ANNEX II  
Borsa de reserva prioritzada  
  
Nom Barem Entrevista Total  
Sanfrancisco Valero, Virginia 11,42 3,26 14,68  
Cabello Murgui, Laura 8,45 2,8 11,25